CELEX: 
Language: et
Date: 2017-05-24 00:00:00
Title: KOMISJONI MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses fosforhappe, fosfaatide, di-, tri- ja polüfosfaatide (E 338–452) kasutamisega teatavates lihavalmististes

KOMISJONI MÄÄRUS (EL) …/…,
            
            
               22.5.2017,
            
            
               millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses fosforhappe, fosfaatide, di-, tri- ja polüfosfaatide (E 338–452) kasutamisega teatavates lihavalmististes
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta,
                  1
                eriti selle artikli 10 lõiget 3,
            
            
               ning arvestades järgmist:
            
            
               (1)Määruse (EÜ) nr 1333/2008 II lisas on sätestatud toidus kasutada lubatud lisaainete liidu loetelu ja kõnealuste lisaainete kasutamise tingimused.
            
            
               (2)Kõnealust loetelu võib komisjoni algatusel või pärast taotluse esitamist ajakohastada Euroopa Parlamendi ja nõukogu määruse (EÜ) nr 1331/2008
                  2
                artikli 3 lõikes 1 osutatud ühtse menetluse kohaselt.
            
            
               (3)Tšehhi Vabariik esitas 11. mail 2015 taotluse lubada kasutada fosforhapet, fosfaate, difosfaate, trifosfaate ja polüfosfaate (edaspidi „fosfaadid“) stabilisaatorina järgmistes Tšehhi lihavalmististes: Bílá klobása, Vinná klobása, Sváteční klobása ja Syrová klobása. Seejärel tehti taotlus vastavalt määruse (EÜ) nr 1331/2008 artiklile 4 liikmesriikidele kättesaadavaks. 
            
            
               (4)Fosfaate on vaja kasutada lihavalmististe Bílá klobása, Vinná klobása, Sváteční klobása ja Syrová klobása füüsikalis-keemilise oleku säilitamiseks ja sidumisvõime suurendamiseks eelkõige siis, kui kõnealused tooted lastakse turule gaasipakendis ja pikendatud kõlblikkusajaga. Taotleja andmetel on kõnealuste lisaainete kasutamise tehnoloogiline põhjus asjaomastes Tšehhi lihavalmististes sarnane lisaainete kasutamise tehnoloogilise vajadusega toodetes breakfast sausages ja Bräte, mille puhul fosfaatide kasutamine on lubatud määruse (EÜ) nr 1333/2008 II lisa E osa toidugrupis 08.2 „Lihavalmistised, nagu määratletud määruses (EÜ) nr 853/2004“.
            
            
               (5)Määruse (EÜ) nr 1333/2008 põhjenduses 7 on sätestatud, et toidu lisaainete kasutamise lubamisel tuleks arvestada käsitletava küsimusega seotud muid asjakohaseid tegureid, muu hulgas traditsioonidega seonduvaid. Seepärast on asjakohane säilitada mõne liikmesriigi turul teatavad traditsioonilised tooted, kui toidu lisaainete kasutamine vastab määruses (EÜ) nr 1333/2008 sätestatud üld- ja eritingimustele.
            
            
               (6)Käesoleva määrusega hõlmatud lisaainete kasutamise ühtse rakendamise tagamiseks on asjaomaseid Tšehhi lihavalmistisi kirjeldatud juhenddokumendis, milles kirjeldatakse määruse (EÜ) nr 1333/2008
                  3
                (toidu lisaainete kohta) II lisa E osas esitatud toidugruppe.
            
            
               (7)Vastavalt määruse (EÜ) nr 1331/2008 artikli 3 lõikele 2 peab komisjon selleks, et ajakohastada toidu lisaaineid käsitlevat liidu loetelu, mis on sätestatud määruse (EÜ) nr 1333/2008 II lisas, küsima Euroopa Toiduohutusametilt (edaspidi „toiduohutusamet“) arvamust, välja arvatud juhul, kui kõnealune ajakohastamine ei mõjuta inimeste tervist. Fosfaatide kasutamine toidu lisaainena on lubatud paljude toiduainete puhul. Fosfaatide ohutust hindas toidu teaduskomitee, kes kehtestas maksimaalseks lubatud päevaseks tarbitavaks koguseks 70 mg kehamassi kg kohta
                  4
                (väljendatud fosforina). Kuna taotlus fosfaatide laiendatud kasutamiseks piirdub mõne konkreetse tootega, milles fosfaate on traditsiooniliselt kasutatud, ei eeldata, et laiendamine mõjutaks oluliselt üldist kokkupuudet fosfaatidega. Kuna kõnealuste lisaainete laiendatud kasutamine kujutab endast liidu loetelu sellist ajakohastamist, mis ei mõjuta inimeste tervist, puudub vajadus küsida toiduohutusameti arvamust.
            
            
               (8)Määruse (EÜ) nr 1333/2008 II lisa tuleks vastavalt muuta.
            
            
               (9)Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
         
         
            
               Määruse (EÜ) nr 1333/2008 II lisa muudetakse vastavalt käesoleva määruse lisale. 
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 22.5.2017
            
            
               
                     Komisjoni nimel
               
               
                     president
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  ELT L 354, 31.12.2008, lk 16.
               
               
                  
                     (2)
                  Euroopa Parlamendi ja nõukogu 16. detsembri 2008. aasta määrus (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (ELT L 354, 31.12.2008, lk 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
                   
               
               
                  
                     (4)
                  Toidu teaduskomitee aruanded, 25. seeria, (lk 13), 1991.
               
            
      
    ---documentbreak--- 
      
         
         
            
               LISA
            
            
               Määruse (EÜ) nr 1333/2008 II lisa E osa toidugrupis 08.2 „Lihavalmistised, nagu määratletud määruses (EÜ) nr 853/2004“ asendatakse kanne fosforhappe, fosfaatide, di-, tri- ja polüfosfaatide (E 338–452) kohta järgmisega: 
            
            
               „
            
            
                     
                  
                  
                     
                        E 338–452
                     
                  
                  
                     
                        Fosforhape, fosfaadid, di -, tri- ja polüfosfaadid
                     
                  
                  
                     
                        5 000
                     
                  
                  
                     
                        (1) (4)
                     
                  
                  
                     
                        Ainult hakklihavorstid breakfast sausages: liha on hakitud nii, et lihas- ja rasvkude moodustavad ühtlase massi ja kiudained moodustavad rasvaga emulsiooni, andes tootele iseloomuliku väljanägemise; Soome hall soolatud jõulusink, burger meat, milles lihaga on segatud vähemalt 4 % köögivilju ja/või teraviljasaadusi, Kasseler, Bräte, Surfleisch, toorvorst, šašlõkk, ahjupraad, Bílá klobása, Vinná klobása, Sváteční klobása ja Syrová klobása
                     
                  
               
               “